wickkiey/tamil-wikipedia-chunked huggingface dataset:
# கிரியை

**கிரியை** சைவ நாற்பாதங்களில் இரண்டாவது படியாகக் கூறப்படுவதாகும். மந்திர தந்திரங்களைக் குரு மூலமாக அறிந்து சமய, விஷேட, நிர்வாண தீட்சைகளைப் பெற்றோர் மேற்கொள்ளும் வழிபாட்டு முறை கிரியைநெறியாகும். தம்பொருட்டு தம்மளவில் செய்யும் ஆன்மார்த்த பூசையும், பிறர் பொருட்டு ஆலயங்களில் செய்யப்படும் பரார்த்த பூசையும் இந்நெறியுள் அடங்கும். இந்நெறி சிவனுக்கு அருகில் இருக்கும் சற்புத்திர மார்க்கமாகும். இந்நெறி நின்றோர் சாமீபமுத்தியைப் பெறுவர். சற்புத்திர மார்க்கம் பற்றி திருமந்திரம் பின்வருமாறு கூறுகின்றது.  
: பூசித்தல் வாசித்தல் போற்றல் செபித்திடல்
: ஆசற்ற நற்றவம் வாய்மை அழுக்கின்மை
: நேசித்திட் டன்னமும் நீர்சுத்தி செய்தல் மற்(று)
: ஆசற்ற சற்புத்திர மார்க்கமாகுமே.
# கிரியை

## கிரியைத் தொண்டுகள்

கிரியை சைவ நாற்பாதங்களில் இரண்டாவது படியாகக் கூறப்படுவதாகும். மந்திர தந்திரங்களைக் குரு மூலமாக அறிந்து சமய, விஷேட, நிர்வாண தீட்சைகளைப் பெற்றோர் மேற்கொள்ளும் வழிபாட்டு முறை கிரியைநெறியாகும். தம்பொருட்டு தம்மளவில் செய்யும் ஆன்மார்த்த பூசையும், பிறர் பொருட்டு ஆலயங்களில் செய்யப்படும் பரார்த்த பூசையும் இந்நெறியுள் அடங்கும். மந்திரங்களை ஓதுவது கிரியை என்று முரு பழ இரத்தினம் செட்டியார் குறிப்பிடுகிறார்  
திருமலர்கள், திருமஞ்சனம் முதலியவற்றால் ஒப்பனை, தூபம், தீபம், உபசாரங்களை ஏற்படுத்தல், வலம்செய்தல், பணிதல் தோத்திரம் என்பவற்றைச் செய்து வேண்டி நிற்றல்(பிரார்த்தனை) என்னும் இவ்வகைத் தொண்டே கிரியையாகும்.
# கிரியை

## கிரியையின் வகைகள்

- கிரியையிற் சரியை - பூசைப் பொருட்களைத் திரட்டல்.  
- கிரியையிற் கிரியை - புறத்தில் பூசித்தல்.  
- கிரியையில் யோகம் - அகத்தில் பூசித்தல்.  
- கிரியையில் ஞானம் - மேற்கூறிய கிரியைகளால் ஓர் அனுபவம் வாய்க்கப் பெறுதல்.
# கிரியை

## கிரியைநெறியில் நின்று முத்தி பெற்றவர்கள்

திருஞானசம்பந்த நாயனார், சண்டேஸ்வர நாயனார்.
# ஞானம் (சைவ சமயம்)

**ஞானம்** சைவ நாற்பாதங்களில் நாலாவது படியாகக் கூறப்படுவதாகும். ஞானமானது ஆன்மாவாகிய தன்னை சிவார்ப்பதிதஞ் செய்தல். அதாவது சிவனை உருவம், அருவம், அருவுருவம் ஆகிய மூன்று திருமேனிகளையும் கடந்து சச்சிதானந்தப் பிழம்பாய் நீக்கமற எங்கும் நிறைந்திருக்கும் இறைவனை அறிவால் வழிபடுதலாகும். கேட்டல், சிந்தித்தல், தெளிதல், நிட்டை கூடல் என்னும் நான்கு அங்கங்கள் இந்நெறிக்கு உண்டு. முன்னைய மூன்று நெறிகளிலும் நின்று பக்குவம் பெற்ற சாதகனை இறைவன் குரு வடிவிலே வந்து தீட்சை உபதேசம் செய்து ஞானத்தை அளித்து முத்தியை வழங்குவார்.  
இத்தகைய ஞானம் கைகூடுவதற்குச் சற்குருவின் அருள் இன்றியமையாதது. ஆன்மாவின் பரிபக்குவ நிலையிற் சிவனே மானுட வடிவிற் குருவாக வந்து தீட்சை கொடுத்து முத்தி அருளுவான். இவ்வாறு சற்குருவின் அருள் பெற்ற சாதகன், அக்குருவைச் சிவனாகவே காணுவான்; சற்குரு வழிபாடே சன்மார்க்கம் என்று திருமந்திரம் கூறுகிறது.  
: தெரிசிக்கப் பூசிக்கச் சிந்தனை செய்ய
: பரிசிக்க கீர்த்திக்கப் பாதுகம் சூடக்
: குருபக்தி செய்யும் குவலயத்தோருக்குத்
: தருமுத்திச் சார்பூட்டும் சன்மார்க்கம் தானே.  
குருவைக் காணலும், பூசித்தலும், நினைத்தலும், தொட்டுக் கும்பிடுதலும், குருவின் புகழ் பாடுதலும், திருவடிகளைச் சிரத்திற் சூடுதலும் ஆகிய குருபக்தி செய்யும் நெறியே சன்மார்கம். இது உலகத்தவர்க்கு உலகச் சார்பினை ஒழித்து முத்திச் சார்பினைத் தந்து பேரின்பத்தை ஊட்டும் என்பது இப்பாடலின் பொருள்.  
ஆன்மா சாந்ததன் வண்ணமாவது; பாசத்தோடு சார்ந்திருக்கும் நிலையிலே அசத்தைச் சார்ந்து அசத்தையே காணும். தன்னையும் அசத்தாகவே காணும். இந்தச் சரீரமே தான் என்று எண்ணும். இவ்வாறிருந்த ஆன்மா முத்தி நிலையிலே சத்தைச் சார்ந்து, சத்தையே காணும். அது இந்த உயிர்நிலையடைந்து, உடலோடு கூடியிருக்கும் நிலை 'சீவன் முத்தி்' எனப்படும். 'சீவன்முத்தர்' உடம்பு பிரியும் போது சிவத்துடன் இரண்டறக் கலந்து பேரின்பம் அனுபவிப்பர்.  
நம்முடைய சமய குரவர்களுள் மாணிக்கவாசகர் ஞானமார்க்கத்தில் நின்று பரமுத்தி பெற்றவர். அவர் சீவன்முத்தராய் இருந்த நிலையில் தாம் பெற்ற அனுபவத்தைச் 'சித்தமலம் அறுவித்துச் சிவமாக்கி எனையாண்ட அத்தன்' என்று தமது ஞானகுருவைப் புகழ்ந்து பாடியுள்ளார். திருநாவுக்கரசு நாயனார் ஞானநெறியில் தாம் பெற்ற அனுபவத்தைப் பாடியுள்ளதைப் பின்வரும் பாடல் மூலம் அறியலாம்  
:உடம்பெனும் மனைய கத்துள் உள்ளமே தகளி யாக
:மடம்படும் உணர்நெய் யட்டி உயிரெனும் திரிம யக்கி
:இடம்படு ஞானத் தீயால் எரிகொள இருந்து நோக்கில்
:கடம்பமர் காளை தாதை கழலடி காண லாமே.
# ஞானம் (சைவ சமயம்)

## ஞானத்தின் வகைகள்

- ஞானத்திற் சரியை - ஞானநூல்களைக் கேட்டல்.  
- ஞானத்திற் கிரியை - ஞானநூல்களைச் சிந்தித்தல்.  
- ஞானத்தில் யோகம் - ஞானநூல்களைத் தெளிதல்.  
- ஞானத்தில் ஞானம் - ஞான நிட்டை கூடல்.
# வெண்பாப் பாட்டியல்

**வெண்பாப் பாட்டியல்** என்பது ஒரு பாட்டியல் நூல். இதற்கு **வச்சணந்திமாலை** என்னும் இன்னொரு பெயரும் வழங்கிவருகின்றது. இதை இயற்றியவர் குணவீர பண்டிதர் எனப்படும் புலவர் ஆவார். இவரே நேமிநாதம் என்னும் இலக்கண நூலையும் இயற்றியவர். குணவீர பண்டிதரின் ஆசிரியரான வச்சணந்தி (வஜ்ர நந்தி) என்பாரின் பெயரைத் தழுவியே இந்நூலுக்கு வச்சணந்திமாலை என்னும் பெயர் ஏற்பட்டது எனத் தெரிகிறது. இன்று முழுமையாகக் கிடைக்காத இந்திரகாளியம் என்னும் இலக்கண நூலை முதல் நூலாக வைத்தே குணவீர பண்டிதர் இதனை இயற்றியுள்ளார்.
# வெண்பாப் பாட்டியல்

## காலம்

இந்த நூல் தோன்றிய காலம் 13-ஆம் நூற்றாண்டு.
# வெண்பாப் பாட்டியல்

## அமைப்பு

மொத்தம் 100 வெண்பாக்களைக் கொண்டு அந்தாதி முறையில் அமைந்த இந்த நூல் மூன்று இயல்களைக் கொண்டது. அவை,
- மொழியியல்,
- செய்யுளியல்,
- பொதுவியல்
என்பன. முதன் மொழியியலில் 22 பாடல்களும் செய்யுளியலில் 40 பாடல்களும் பொதுவியலில் 38 பாடல்களும் உள்ளன.  
முதன்மொழியியல்
:சொல், எழுத்து, தானம், பால், உணா, வருணம், நட்சத்திரம், கதி, கணம், முதலான பொருத்தங்கள் 22 வெண்பாக்களில் கூறப்பட்டுள்ளன.
செய்யுளியல்
:ஆசுகவி, மதுரகவி, சித்திரக்கவி, வித்தாரக்கவி, பிள்ளைக்கவி, பல்சந்தமாலை, அந்தாதி, கலம்பகம், ஒலியந்தாதி, மும்மணிக்கோவை, ஊர்நேரிசை, ஊர்இன்னிசை, கோவை, கைக்கிளை, மும்மணிமாலை, நான்மணிமாலை, இருபா இருபது, இரட்டைமணி மாலை (இரண்டு வகை), இணைமணி மாலை, தசாங்கம், சின்னப்பூ, தசாங்கப்பத்து, விருத்தவகை நூல்கள், ஊர்வெண்பா, அலங்கார பஞ்சகம், ஊசல், நாழிகை வெண்பா, அட்டமங்கலம், நவமணிமாலை, தசப்பிராதுற்பவம், நயனப்பத்து, பயோதரப்பத்து, பெண்கள் பருவம், உலா, குழமகன், வளமடல், அங்கமாலை, பாதாதிகேசம், கேசாதிபாதம், ஆற்றுப்படை, தானைமாலை, வஞ்சிமாலை, வாகைமாலை, தாரகமாலை, மங்கலவள்ளை, யானைவஞ்சி, மெய்க்கீர்த்தி, கையறமோதரப்பா, புகழ்ச்சிமாலை, நாம மாலை, வருக்கமாலை, செருக்கள வஞ்சி, வரலாற்று வஞ்சி, பரணி முதலான சிற்றிலக்கியங்களுக்கும், பெருங்காப்பியத்துக்கும் இப்பகுதியில் இலக்கணம் கூறப்பட்டுள்ளது. மேலும் அகலக்கவி, கமகன், வாதி, வாக்கி, புன்கவிஞன் ஆகிய கவிஞர்களுக்கும் இலக்கணம் கூறப்பட்டுள்ளது. இதில் 48 வெண்பாக்கள் உள்ளன.
பொதுவியல்
:இதில் நால்வகைப் பாக்களுக்கும் சாதி, நிறம், இடம், நாள், இராசி, தேவதை போன்றவை கூறப்பட்டுள்ளன. மேலும் அந்தணர், மன்னர், பூவைசியர், தனவைசியர், சூத்திரர் முதலானோர் இயல்புகளும் கூறப்பட்டுள்ளன. அதிலு 38 வெண்பாக்கள் உள்ளன.  
- **மேலும் காண்க** வச்சணந்திமாலை உரை
# இந்திய அறிவியல் கல்வி மற்றும் ஆராய்ச்சி கழகங்கள்

**இந்திய அறிவியல் கல்வி மற்றும் ஆராய்ச்சிக் கழகங்கள்** (Indian Institutes of Science Education and Research - IISER) மேம்பட்ட கல்வி மற்றும் அறிவியல் ஆராய்ச்சிக்காக இந்திய அரசின் தேசிய அறிவியல் கல்வி மற்றும் ஆராய்ச்சி கழகத்தினால் (National Institute of Science Education and Research - NISER) நிறுவப்பட்ட நிறுவனங்கள் ஆகும். தற்போதுவரை நாடு முழுவதும் கொல்கத்தா, புனே, மொகாலி, போபால், திருவனந்தபுரம், திருப்பதி, பெர்ஹாம்பூர் ஆகிய ஏழு இடங்களில் நிறுவப்பட்டுள்ளன.
# இந்திய அறிவியல் கல்வி மற்றும் ஆராய்ச்சி கழகங்கள்

## நிறுவனங்கள்

இந்திய அறிவியல் கல்வி மற்றும் ஆராய்ச்சி கழகங்கள் இந்தியாவில் கீழ்க்கண்ட நகரங்களில் அமைந்துள்ளன:
| # | நிறுவனம் | சுருக்கப்பெயர் | நிறுவப்பட்ட ஆண்டு | நகரம் | மாநிலம் | வலைத்தளம் | தேசிய தரவரிசை (ஒட்டுமொத்தம்)
(2024) | தேசிய தரவரிசை (ஆய்வு)
(2024) |
| --- | --- | --- | --- | --- | --- | --- | --- | --- |
| 1 | இஅகஆக, கொல்கத்தா | IISER-K | 2006 | கல்யாணி | மேற்கு வங்காளம் | 61 | 38 |  |
| 2 | இஅகஆக, புனே | IISER-P | 2006 | புனே | மகாராட்டிரம் | 42 | 29 |  |
| 3 | இஅகஆக, மொகாலி | IISER-M | 2007 | மொகாலி | பஞ்சாப் | 64 | 49 |  |
| 4 | இஅகஆக, போபால் | IISER-B | 2008 | போபால் | மத்தியப்பிரதேசம் | 78 |  |  |
| 5 | இஅகஆக, திருவனந்தபுரம் | IISER-TVM | 2008 | திருவனந்தபுரம் | கேரளம் |  |  |  |
| 6 | இஅகஆக, திருப்பதி | IISER-T | 2015 | திருப்பதி | ஆந்திரப்பிரதேசம் |  |  |  |
| 7 | இஅகஆக, பெர்காம்பூர் | IISER-BPR | 2016 | பெர்காம்பூர் | ஒடிசா | } |  |  |
# அத்தி (தாவரம்)

**அத்தி** (*fig*; *Ficus carica*) மர வகையைச் சேர்ந்தது. நாட்டு அத்தி, வெள்ளை அத்தி (GULAR FIG), நல்ல அத்தி (FICUS GLOMERATA CLUSTER FIG) என பல வகை அத்தி மரங்கள் உள்ளன. அத்தி, அளவான உயரமுடைய நடுத்தர மரமாகும். இம்மரம், சுமார் 10 மீட்டர் வரை உயரமாக வளர்கிறது. மரத்தின் பட்டை சாம்பல் மற்றும் சிவப்பு நிறத்தில் காணப்படுகிறது. அத்தி இலைகளில் மூன்று நரம்புகள் இருக்கும். காய்கள் சற்று நீளமான முட்டை வடிவில் தண்டிலும், கிளைகளிலும் அடிமரத்திலும் கொத்துக் கொத்தாகத் தோன்றும். பெரிய நெல்லிக்காய் அளவில் உருண்டையாக சிறிது பச்சை நிறத்துடன் இருக்கும். காய் பழுத்த பின்பு கொய்யாப்பழத்தைப் போல் வெளிறிய மஞ்சள் நிறமாக மாறிவிடும். பழங்கள் தானே கீழே உதிர்ந்து விழுந்து விடும். அத்திப் பழம் நல்ல மணத்துடன் இருந்தாலும், அறுத்துப் பார்த்தால் உள்ளே மெல்லிய பூச்சிகள், புழுக்கள் இருக்கும். பொதுவாக பதப்படுத்தாமல் உண்ண முடியாது. திருவொற்றியூர், திருக்கானாட்டுமுள்ளூர் முதலிய திருக்கோயில்களில் இரண்டாவது தலமரமாக விளங்குவது அத்தியாகும்.
# அத்தி (தாவரம்)

## அதவம்

சங்ககாலத்தில் இந்த மரத்தின் பெயர் அதவம். ஆற்றங்கரையில் இருந்த அதவ மரத்தின் பழம் ஒன்று விழுந்ததாம். ஆற்றுநீரில் வாழ்ந்த ஏழு நண்டுகள் அதனை ஏறி மிதித்தனவாம். காதலன் தன்னுடன் இல்லாதபோது தன் காதலனைப் பற்றி அலர் தூற்றுவோர் நாக்கு ஏழு நண்டு மிதித்த ஓர் அத்திப்பழத்தைப் போலத் துன்புறட்டும் எனக் காதலி ஒருத்தி சாபம் இடுகிறாள்.
# அத்தி (தாவரம்)

## விஞ்ஞான ஆராய்ச்சி

அத்திப்பழத்தை ஆராய்ச்சி செய்த அறிவியலாளர்கள் இதில் புரோட்டீன், சர்க்கரை சத்து, கால்சியம், பாஸ்பரஸ் மற்றும் இரும்புச்சத்து அதிக அளவில் இருப்பதாகவும், மற்ற பழங்களைவிட அத்திப்பழத்தில் இந்த சத்துக்கள் நாலு மடங்கு அதிகமாக இருப்பதாகவும் ஆய்வில் கூறியுள்ளனர். இதைத் தவிர வைட்டமின் ஏ, வைட்டமின் சி அதிக அளவிலும் இருப்பதாகக் கண்டுபிடிக்கப்பட்டுள்ளது.
# அத்தி (தாவரம்)

## சீமை அத்திப்பழம்

பதப்படுத்தப்பட்ட அத்திப்பழங்கள் யுனானி, நாட்டு மருந்துக் கடைகளில் விற்கப்படுகின்றன. இதை சீமை அத்திப்பழம் என்று கூறுவார்கள்.
# அத்தி திருவண்ணாமலை

**அத்தி** (ஆங்கிலம்: *Athi*), இந்தியாவின் தமிழ்நாடு மாநிலத்தில் உள்ள திருவண்ணாமலை மாவட்டத்தில் அமைந்துள்ள செய்யாறு வட்டத்தில் இருக்கும் ஓர் ஊராட்சி ஆகும்.
# அத்தி திருவண்ணாமலை

## புவியியல்

இவ்வூரின் அமைவிடம் ஆகும். வந்தவாசி - காஞ்சிபுரம் சாலையில், வந்தவாசியில் இருந்து சுமார் 18 கி.மீ. தொலைவில் உள்ளது பெருநகர் எனும் ஊர் (காஞ்சியில் இருந்து சுமார் 22 கி.மீ. தொலைவு). பெருநகரில் இருந்து சுமார் 7 கி.மீ. தொலைவில் உள்ளது அத்தி கிராமம்.
# அத்தி திருவண்ணாமலை

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 798 மக்கள் இங்கு வசிக்கின்றார்கள். இவர்களில் 50.5% ஆண்கள், 49.5% பெண்கள் ஆவார்கள். அத்தி மக்களின் சராசரி கல்வியறிவு 48.2% ஆகும், இதில் ஆண்களின் கல்வியறிவு 59.7%, பெண்களின் கல்வியறிவு 40.2% ஆகும். அத்தி மக்கள் தொகையில் 11% ஆறு வயதுக்குட்பட்டோர் ஆவார்கள்.
# அத்தி திருவண்ணாமலை

## அருள்மிகு அத்தீஸ்வரர் கோவில்

அத்தீஸ்வரர் கோவில் சோழர் காலத்து பழமையான சிவன் கோவில். இது ஓர் தேவார வைப்புத் தலமாகும்.
# அத்தி திருவண்ணாமலை

## போக்குவரத்து

சென்னையில் இருந்து உத்திரமேரூர் வழியாக வந்தவாசி செல்லும் பேருந்தில் ஏறினால், மானாம்பதி கூட்டுச்சாலை (மானாம்பதி கூட்டு ரோடு) பேருந்து நிறுத்தத்தில் இறங்கி, அங்கிருந்து பெருநகர் வந்து, அத்தி கிராமத்தை அடையலாம். மானாம்பதி கூட்டுச்சாலை (மானாம்பதி கூட்டு ரோடு)-இல் இருந்து ஏறத்தாழ 15 கி.மீ. தொலைவில் உள்ளது அத்தி கிராமம். பெருநகரில் இருந்து செல்ல ஆட்டோ வசதி உண்டு.
# அத்தி அத்தீஸ்வரர் கோவில்

திருவண்ணாமலை மாவட்டம் வந்தவாசிக்கு அருகில் உள்ளது அத்தி என்னும் கிராமம். இங்கு சோழர் காலத்து பழமையான சிவன் கோவில் ஒன்று உள்ளது. இக்கோவிலில் குடிகொண்டிருக்கும் சிவனார் திருநாமம் அத்தீஸ்வரர். அத்தி தேவார வைப்புத் தலமாகும்.
# அத்தி அத்தீஸ்வரர் கோவில்

## தல வரலாறு

பல கிராமங்கள் சேர்ந்த பகுதியை நாடு என அழைக்கும் வழக்கம் சோழர் காலத்தில் இருந்துள்ளது. ஜெயங்கொண்ட சோழ மண்டலத்தில் உள்ள நாடுகளில், பெருநகர நாடு ஓரளவு செழிப் பாக இருந்தபோதிலும், பல பகுதிகள் வறண்ட நிலையில் இருந்தன.  
பெருநகர தேசத்தை வளமாக்கவேண்டும் எனும் நோக்கத்தில், அந்த நாட்டுக்கு விஜயம் செய்தார் **மூன்றாம் ராஜராஜன்**. அந்தத் தேசத்தின் ஒரு பகுதி, அத்திமரம் நிறைந்த வனமாகத் திகழ்ந்தது. 'இந்த வனத்தை விவசாயம் செய்யும் பூமியாக மாற்றினால் என்ன?' எனும் யோசனையுடன் குதிரையில் வந்துகொண்டிருந்தார் மன்னர். அப்போது, ஏதோ ஒன்று இடற, குதிரை குப்புற விழுந்தது. அதோடு சேர்ந்து விழுந்த மன்னர் சுதாரித்து எழுந்தார். பதறிப்போன படைவீரர்களும் அமைச்சர்களும் ஓடி வந்தனர். குதிரை இடறி விழுந்த இடத்தை நோட்டமிட்ட மன்னர், அந்த இடத்தைத் தோண்டும்படி உத்தரவிட்டார். அதன்படி வீரர்கள் அந்த இடத்தைத் தோண்ட, அனைவருமே சிலிர்த்துப் போனார்கள். அங்கே, அழகிய சிவலிங்கம் ஒன்று இருந்தது!  
'இந்த வனத்தை விவசாய பூமியாக மாற்றவேண்டும் என்று சிந்தித்தபடி வந்தேன். இதோ... தென்னாடுடைய சிவனே உத்தரவு தந்து, அவரது அருளையும் வழங்கிவிட்டார்' என உள்ளம் பூரித்தார் மன்னர். 'சித்தர்களோ முனிவர்களோ, இந்தச் சிவலிங்கத்தை அனுதின மும் பூஜித்து வந்திருக்கவேண்டும். எனவே, இந்த லிங்கத்திருமேனியை ஸ்தாபித்து, அழகான கோயில் அமைக்க எண்ணியுள்ளேன்' எனச் சொன்னார் மூன்றாம் ராஜராஜன்.  
அதன்படி, அழகிய தூண்களும் மண்டபமுமாக கலை நயத்துடன் அங்கே ஒரு கோயில் எழுப்பப்பட்டது. அத்தி வனத்தில் அமைந்த கோயில் என்பதால், ஸ்வாமிக்கு ஸ்ரீஅத்தீஸ்வரமுடையார் எனும் திருநாமத்தைச் சூட்டினார் மன்னர். பிறகு அந்த வனம் மெள்ள மெள்ளக் குடியிருப்புப் பகுதியாக மாறி, கிராமமாக உருவானது. அந்தக் கிராமத்துக்கு அத்தி யான கேளாந்தகநல்லூர் எனும் பெயர் அமைந்தது. அதன்பின், பெருநகர தேசமே செழிப்புற்று விளங்கியதாம்!
# அத்தி அத்தீஸ்வரர் கோவில்

## தலச் சிறப்புகள்

அத்தி தேவார வைப்புத் தலமாகும். செயங்கொண்ட சோழ மண்டலத்து வெண்குன்றக் கோட்டத்துப் பெருநகர் நாட்டு அத்தி அகத்தீசுவர முடையார் கோயில் கேரளாந்தகநல்லூர் என குறிபிடப்பட்டுள்ளது.
# அத்தி அத்தீஸ்வரர் கோவில்

## வரலாற்றுச் சிறப்புகள்

இந்தக் கோயிலில் கல்வெட்டுக்கள் பல உள்ளன. 1242-ஆம் வருடம் 3-ஆம் ராஜராஜ சோழ மன்னன், இந்தக் கோயிலைக் கட்டியுள்ளான். அப்போது, இந்தக் கோயிலில் தினமும் நெய் தீபம் (நந்தா விளக்கு) எரியவேண்டும் என்பதற்காக, 31 பசுக்கள், ஒரு பொலி காளை மற்றும் ரிஷபம் ஆகிய வற்றை வழங்கியிருக்கிறான். 3-ஆம் ராஜராஜ சோழன் கட்டிய இந்தக் கோயிலின் பெருமையை அறிந்த நடுநாட்டு மன்னன் கோப்பெரும்சிங்கன், இந்த ஆலயத்துக்கு நிறைய நிலங்களைத் தானமாகத் தந்திருக்கிறான். அடுத்து வந்த விஜயநகரப் பேரரசு மன்னர்களும் நிறையத் திருப்பணிகளைக் கோயிலுக்குச் செய்துள்ளனர்.
# அத்தி அத்தீஸ்வரர் கோவில்

## இன்றைய நிலை

இன்றைக்கு இந்தக் கோயிலில் தீபமேற்றி, சுமார் 200 வருடங்களுக்கு மேலாகி விட்டது. முழுக்க முழுக்கக் கற்களால் அமைக்கப் பட்ட ஆலயம், இன்றைக்கு வெறும் கற்குவியலாகக் காணப்படுகிறது. இருந்தும் இல்லாமலும், சிதைந்தும் புதைந்துமாகக் காட்சி தருகிறது ஆலயம். கருவறையின் மேல் பகுதிக் கற்கள் விழுந்து, வெட்டவெளியாக உள்ளது. 'மக்களின் மனத்தையும் வாழ்க்கையையும் குளிரச்செய்த அத்தீஸ்வரர், வெயிலிலும் மழையிலும் வாடுகிறார்.  
கிழக்குப் பார்த்த ஆலயத்தில் கோபுரம் இருந்திருக்கிறது. ஆனால், இன்றைக்குக் கோபுரமும் இல்லை; மதிலையும் காணோம்! அம்பாள் தனிக்கோயிலில் சந்நிதி கொண்டு அருள்பாலித்திருக்கிறாள். தற்போது, தனிக்கோயிலும் இல்லை; சந்நிதியும் இடிந்து விட்டது! அவ்வளவு ஏன்... அம்பாளின் விக்கிரகத் திருமேனியையே காணவில்லை.  
மனைவி குழந்தைகளுடன், மாடு கன்றுகளுடன், வீடு வாசலுடன் அனைவரையும் செழிப்புறச் செய்த அத்தீஸ்வரர், இன்றைக்குத் தன் மனைவியார் ஸ்ரீபார்வதிதேவி இல்லாமல் தனியே இருக்கிறார்.  
உள்ளூர்க்காரர்கள் மற்றும் சென்னையில் உள்ள அன்பர்களின் முயற்சியால், கோயில் சுத்தப்படுத்தப் பட்டுள்ளது. உள்ளே செல்வதற்குத் தடையாக இருந்த செடி- கொடிகளை அகற்றி, சின்ன பாதையும் அமைத் துள்ளனர். முக்கியமாக, கடந்த மூன்று மாதங்களாக பிரதோஷ பூஜையைச் செய்து வருகிறார்கள்.  
அன்பர்கள் சீரும் சிறப்புமாக, சந்தோஷமும் நிம்மதி யுமாக வாழ்வதற்கு ஆண்டவன் துணை நிற்பான். அந்த ஆண்டவன் வாழும் கோயிலை அற்புதமாக்குவதற்கும், அந்தத் திருப்பணிக்கு கைகொடுப்பதற்கும் அன்பர்கள்தானே துணை நிற்கவேண்டும்.
# அத்தி அத்தீஸ்வரர் கோவில்

## போக்குவரத்து

திருவண்ணாமலை மாவட்டத்தில் உள்ளது அத்தி கிராமம். **வந்தவாசி - காஞ்சிபுரம் சாலை**யில், வந்தவாசியில் இருந்து சுமார் 18 கி.மீ. தொலைவில் உள்ளது பெருநகர் எனும் ஊர் (காஞ்சியில் இருந்து சுமார் 22 கி.மீ. தொலைவு). பெருநகரில் இருந்து சுமார் 7 கி.மீ. தொலைவில் உள்ளது அத்தி கிராமம். பெருநகரில் இருந்து செல்ல ஆட்டோ வசதி உண்டு.
சென்னையில் இருந்து உத்திரமேரூர் வழியாக வந்தவாசி செல்லும் பேருந்தில் ஏறினால், மானாம்பதி கூட் ரோடு பேருந்து நிறுத்தத்தில் இறங்கி, அங்கிருந்து பெருநகர் வந்து, அத்தி கிராமத்தை அடையலாம். மானாம்பதி கூட் ரோட்டில் இருந்து சுமார் 15 கி.மீ. தொலைவில் உள்ளது அத்தி கிராமம்
# பன்னிரு பாட்டியல்

**பன்னிரு பாட்டியல்** என்பது ஒரு பாட்டியல் நூலாகும். பல்வேறு பாட்டியல் நூல்களிலிருந்து எடுத்துத் தொகுக்கப்பட்ட ஒரு தொகுப்பு நூலே இது. இந்திரகாளியம், அவிநயம், பரணர் பாட்டியல், பொய்கையார் பாட்டியல், செயிற்றியம் போன்ற முந்திய நூல்களே இதற்கு மூலமாக அமைந்தவை எனத் தெரியவருகிறது. இம்மூல நூல்களை இயற்றியவர்கள் அகத்தியர், அவிநயனார், இந்திரகாளியார், கபிலர், கல்லாடர், கோவூர் கிழார், சீத்தலையார், செயிற்றியனார், சேந்தம் பூதனார், நற்றத்தனார், பரணர், பல்காயனார், பெருங்குன்றூர்க் கிழார், பொய்கையார், மாபூதனார் என 15 புலவர்களின் பெயர்கள் நூலில் காணப்படுகின்றன. எனினும் பன்னிரு பாட்டியல் என்று பெயரிட்டு இந் நூலைத் தொகுத்தவர் யார் என்பது தெரியவில்லை.  
இதன் பெயர்க் காரணம் இன்னது எனத் தெரியவரவில்லை. இது மங்கலம், சொல், எழுத்து, தானம், பால், உண்டி, வருணம், நாள், கதி, கணம், கன்னல், புள் என்னும் பன்னிரண்டு பொருத்தங்களைப் பற்றிக் கூறுவதால் பன்னிரு பாட்டியல் என்று பெயர் பெற்றிருக்கக் கூடும் என்பது சிலரது கருத்து. ஆனால் இதனை மறுப்பவர்களும் உளர்.
# பன்னிரு பாட்டியல்

## காலம்

இதன் காலம் பற்றித் தெளிவு இல்லை. எனினும் இது பத்தாம் நூற்றாண்டைச் சேர்ந்தது என்பது சிலர் கருத்து. வேறு சிலரோ இது 14-ஆம் நூற்றாண்டினது ஆகலாம் என்கின்றனர்.
# பன்னிரு பாட்டியல்

## அமைப்பு

பாயிரம் தவிர்ந்த 360 பாக்களைக் கொண்டு இயற்றப்பட்ட இந்நூல் மூன்று இயல்களாகப் பிரிக்கப்பட்டுள்ளது. அவை,
- எழுத்தியல்,
- சொல்லியல்,
- இனவியல்
என்பனவாகும். இவற்றில் 96 பாடல்கள் எழுத்தியலிலும், 59 சொல்லியலிலும், 205 இனவியலிலும் அடங்குகின்றன  
முதலாம் இயலான எழுத்தியல், எழுத்து, வருணம், கதி, உண்டி, பால், தானம், கன்னல், புள், நாள் என்னும் ஒன்பது பொருத்தங்கள் பற்றிக் கூறுகின்றது. சொல்லியலில், சீர்க்கணம், மங்கலம், சொல் என்னும் மூன்று பொருள்கள் விளக்கப்படுகின்றன. மூன்றாவதான இனவியல் பாக்கள் பற்றியும் பாவினங்கள் பற்றியும் கூறும் பகுதியாகும். மூன்றாம் இயலின் இந்தப் பாவினங்கள் பகுதியிலேயே 68 வகையான சிற்றிலக்கியங்கள் பற்றிய விளக்கங்கள் காணப்படுகின்றன.
# வரையறுத்த பாட்டியல்

**வரையறுத்த பாட்டியல்** என்பது ஒரு பாட்டியல் நூல். ஆனால் இது மிகவும் சிறியது. வாழ்த்து, அவையடக்கம், வருபொருள் என்பன கூறும் மூன்று பாடல்களுடன் சேர்த்துப் பத்துப் பாடல்களே இந்நூலில் காணப்படுகின்றன. எனவே எடுத்த பொருள் பற்றிக் கூறுவன ஏழு பாடல்கள் மட்டுமே. இதற்குச் **சம்பந்தப் பாட்டியல்** என்னும் ஒரு பெயரும் உண்டு.  
இந்நூலை இயற்றியவர் பற்றிய தகவல்கள் கிடைக்கவில்லை. சம்பந்தப் பாட்டியல் என்ற பெயர் வழங்குவதால் இதை இயற்றியவரது பெயர் சம்பந்த மாமுனியாக இருக்கலாமோ எனச் சிலர் ஐயுறுவர். ஆனாலும் நூலின் முதல் பாடலில் சம்பந்த முனியை வணங்கி நூல் தொடங்குவதால் சம்பந்த மாமுனி நூலாசிரியரின் ஆசிரியராக இருக்கக்கூடும் என்னும் கருத்தும் நிலவுகிறது.  
இந்நூலில் உள்ள பாடல்கள் கட்டளைக் கலித்துறை என்னும் பாவகையால் எழுதப்பட்டவை. அந்தாதியாகவும் அமைந்துள்ளன.
# சிதம்பரப் பாட்டியல்

**சிதம்பரப் பாட்டியல்** ஒரு பாட்டியல் நூல். இதை இயற்றியவர் பரஞ்சோதியார் என்பார். இவர் சிதம்பர புராணம் என்னும் நூலை இயற்றிய புராணத் திருமலை நாதர் என்பவரின் மகன் ஆவார். இது 16 ஆம் நூற்றாண்டில் எழுதப்பட்டது. தமிழில் இரண்டு பாட்டியலில் அகத்திய மரபு, இந்திரகாளிய மரபு என இரண்டு மரபுகள் உள்ளன. இவற்றில் சிதம்பரப் பாட்டியல் அகத்திய மரபைச் சார்ந்தது.
# சிதம்பரப் பாட்டியல்

## அமைப்பு

மொத்தம் 47 எண்சீர்க் கழிநெடில் ஆசிரிய விருத்தம் எனும் பாவினத்தால் எழுதப்பட்டுள்ள இந்நூல் ஐந்து இயல்களாகப் பிரிக்கப்பட்டுள்ளது. இவை, உறுப்பியல், செய்யுளியல், ஒழிபியல், பொருத்தவியல், மரபியல் என்பன. பாட்டியல் நூல் எனப்படினும் இது யாப்பியல், பாட்டியல் ஆகிய இரண்டும் இந்நூலில் உள்ளன. முதல் மூன்று இயல்களும் யாப்பியல் சார்ந்தவையாகவும் இறுதி இரண்டு இயல்களும் பாட்டியல் சார்ந்தவையாகவும் உள்ளன.
# மாக்சிமிலியன் கோல்பே

**மாக்சிமிலியன் கோல்பே**, போலந்து நாட்டைச் சார்ந்த, பிரான்சிஸ்கன் துறவியாவார். மரியாளின் மீது மிகுந்த பக்தி கொண்டிருந்தார். 14 - ஆகத்து, 1941 அன்று அறிமுகமில்லாத சிறைஞர் ஒருவருக்காய், ஆசுவிச் நாசி இருட்டறை சிறை முகாமில் தன் உயிரை கொடுத்தார். இவருக்கு புனிதர் பட்டம் கொடுத்த திருத்தந்தை இரண்டாம் அருள் சின்னப்பர், இவரை 'பிறரன்பின் இரத்த சாட்சியாக' அறிவித்தார்.
# பால் எடுவார் பாசி

**பால் எடுவார் பாசி** (1859-1940), என்னும் பிரான்சிய நாட்டினர் பன்னாட்டு ஒலிப்பியல் குழுமம் என்னும் நிறுவனத்தை 1886 இல் நிறுவியவர். அப்பொழுது அதனை இவர் Dhi Fonètik Tîtcerz' Asóciécon ( FTA) (*தி ஃவோனெட்டிக் டீச்சர்சு அசோசியேசன்*) என்று அழைத்தார். இவருடைய தந்தை *பெடரிக் பாசி* அமைதிக்கான நோபல் பரிசைப் பெற்றவர். இவர் முன்னேற்ற அரசியல் சிந்தனைகள் கொண்ட குடும்பத்தில் பிறந்து வளர்ந்தார். இந்த அனைத்துலக ஒலியனியல் குழுமம்தான் அனைத்துலக பலுக்கல் அரிச்சுவடி என்னும் *அனைத்துலக ஒலியன் நெடுங்கணக்கை* முதலில் உருவாக்கி வெளியிட்டது. பால் எடுவார் பாசி, 1906 இல் குமுகநோக்கு கிறித்தவர்களின் ஒன்றியம் என்னும் அமைப்பை நிறுவுவதில் பங்குகொண்டார். 1909 இல் பிரான்சின் வடகிழக்கே உள்ள ஓபி (Aube) என்னும் பகுதியில் உள்ள *வோண்ட்டெட்* என்னும் குடியிருப்புப் பகுதியில் புகழ்பெற்ற “விடுதலை, ஒக்குமை, தோழமை” என்னும் முச்சொல் முழக்கவுரையை உருவாக்கினார். இந்த முச்சொல் முழக்கவுரை பிரான்சியப் புரட்சி நாட்களில் உருவாகி இன்று பிரான்சு நாட்டின் குறிக்கோள் முழக்கமாக வீற்றிருக்கின்றது.  
1896 ஆம் ஆண்டில், இவர் சோர்போனில் விரிவுரைகள் மற்றும் நடைமுறை ஒலிப்பு வகுப்புகளை வழங்கத் தொடங்கினார். அங்கு தனது வகுப்புகளில் பெண்கள் கலந்துகொள்ள அனுமதிக்கப்பட வேண்டும் என்று வலியுறுத்திய முதல் ஆசிரியர் ஆவார்.
# அல்ஃபோன்சா

**புனித அல்போன்சா** (*ஆங்கிலம்Saint Alphonsa Muttathupadathu*, மலையாளம்: അല്ഫോണ്സാ മുട്ടത്തുപാടത്ത്; 19 ஆகஸ்ட் 1910 – 28 ஜூலை 1946) என்பவர் இந்தியாவின் முதல் பெண் புனிதர் ஆவார்.
# அல்ஃபோன்சா

## பிறப்பும் வளர்ப்பும்

அக்கால திருவிதாங்கூர் சமஸ்தானத்திலிருந்த குடமலூர் எனும் ஊரில் (தற்போதைய கேரளத்தின் கோட்டயம் மாவட்டத்தில்) 1910 ஆம் ஆண்டு ஆகஸ்டு 19ஆம் நாள் ஜோசஃப் மற்றும் மேரி இணையருக்கு மகளாய்ப் பிறந்தார். பெற்றோர் இவருக்குப் புனித அன்னாவின் நினைவாக அன்னக்குட்டி என்றுப் பெயரிட்டனர்.  
அன்னாவின் இளம் வயதிலேயே அவரின் தாயார் இறந்து விட்டார். அன்னாவை அவரின் அத்தை வளர்த்தெடுத்தார். பாதிரியாரான அவரது பெரியப்பா ஜோசப் என்பவர் அவரை படிக்க வைத்தார்.
# அல்ஃபோன்சா

## வாழ்வைப் பாதித்த விபத்து

1923 ஆம் ஆண்டு எரியும் நெருப்புக் குழிக்குள் தவறி விழுந்த அன்னாவின் பாதங்கள் கருகின. இவ்விபத்து வாழ்நாள் முழுமைக்கும் இவரை இயலாமையில் ஆழ்த்தியது. இளமையில் தாயின் மரணம், தோல் நோய் பாதிப்பு, கால் ஊனம், வளர்ப்பு தாயின் மரணம் என அடுத்தடுத்து அவரது வாழ்வில் சோதனைகள் நேரிட்டன.
# அல்ஃபோன்சா

## அன்னா அல்ஃபோன்சாவாக மாறியது

தன் வாழ்வை கிறித்துவுக்காக அர்ப்பணிக்க விரும்பிய அவர் 1928 ஆம் ஆண்டில் அல்ஃபோன்சா எனும் பெயரைத் தாங்கி கன்னியாஸ்திரீயாக மாறினார். ஆரம்பப் பள்ளி மாணவர்களுக்கு கல்வி போதித்தார். எனினும் உடல்நலக்குறைவால் இவரால் ஆசிரியர் பணியைச் செவ்வனே செய்ய முடியவில்லை.
# அல்ஃபோன்சா

## இயற்கை எய்தல்

கடும் நிமோனியா காய்ச்சல் தாக்கி மேலும் பலவீனமடைந்து படுத்த படுக்கையானார். இதற்கிடையில் `அம்னீசியா' என்னும் மறதி நோயால் பாதிக்கப்பட்டு ஞாபக சக்தியை இழந்தார். பின்னர் தீவிர சிகிச்சையின் காரணமாக அவர் ஓரளவு குணமடைந்தார். இருந்தாலும் முழுமையாக குணமடையவில்லை. இந்த நிலையில், உடல்நலக்குறைவு மேலும் அதிகமாகி 35-வதில் 1946 ம் ஆண்டு சூலை 28ம் நாள் கன்னியாத்திரி அல்போன்சா காலமானார்.
# அல்ஃபோன்சா

## நல்அடக்கம்

இவரது உடல் பரனாங்கானத்தில் நல்லடக்கம் செய்யப்பட்டது. இன்றளவும் இந்த இடம் நம்பிக்கை உள்ளம் கொண்ட பக்தர்கள் பலர் வந்து செல்லும் புனிதத் தலமாக விளங்குகிறது. இங்கு வரும் பலர் அன்னை அல்ஃபோன்சா தங்கள் வாழ்வில் அதிசயங்களை ஏற்படுத்திய விதத்தைக் கூறுகின்றனர். இவ்வாறாக 1999 இல் ஒரு பச்சிளங்குழந்தையின் வளைந்த பாதங்கள் (club foot) குணப்படுத்தப்பட்டதாய்க் கூறப்படும் நிகழ்வே அல்ஃபோன்சா அன்னைக்குப் புனிதர் பட்டம் வழங்குதற்கு காரணமாய் அமைந்தது.
# அல்ஃபோன்சா

## புனிதர் பட்டம் வழங்கப்படல்

புனிதர் பட்டத்திற்கு முன்பாக தரப்படும் அருளாளர் பட்டத்தை 1985-ம் ஆண்டு அப்போதையை போப் ஆண்டவர் 2-ம் ஜான்பால் அல்போன்சாவுக்கு வழங்கினார். அருளாளர் பட்டத்தைத் தொடர்ந்து அல்போன்சாவுக்கு புனிதர் பட்டம் வழங்கப்படும் என்று தற்போதைய போப் ஆண்டவர் 16-வது பெனடிக்ட் அறிவித்தார். இதன்படி அக்டோபர் மாதம் 12ஆம் தியதி 2008ஆம் வருடம் அருளாளர் அல்போன்சாவிர்க்கு புனிதர் பட்டம் வழங்கப்பட்டது. இதில் பல்லாயிரக்கணக்கானோர் கலந்துகொண்டனர்.
புனிதர் பட்டத்திற்கான ஆயத்த வேலைகள் துவங்கப்பட்டு கால் நூற்றாண்டு (25 ஆண்டுகள்) கழிந்த பின்னர் அன்னைக்குப் புனிதர் பட்டம் வழங்கப்பட்டது குறிக்கத்தக்கது.
# அல்ஃபோன்சா

## அரசாங்க கவுரவம்

1. கேரள அரசு அல்போன்சாவின் சமாதி இருக்கும் பரணஞானத்திற்குச் செல்லும் சாலையை 3 கோடி ரூபாய் செலவில் புதுப்பித்தது.
1. புனித அல்போன்சாவை கௌரவிக்கும் படியாக இந்திய அரசு 19 ஜூலை 1996ஆம் ஆண்டு அவருடைய தபால் தலையை வெளியிட்டது.
# அல்ஃபோன்சா

## விருந்து

ஒவ்வோராண்டும் சூலை 19 முதல் 28 தேதிகளில் அன்னை நல்லடக்கம் செய்யப்பட்ட இடத்தில் நடக்கும் விருந்துக்கு ஆயிரக்கணக்கான மக்கள் கூடுகிறார்கள்.
# அல்ஃபோன்சா

## வெளியிணைப்புகள்

- அதிகாரப் பூர்வ வலைத்தளம்
# நுதலெலும்பு

**நுதல் எலும்பு** அல்லது **முன்னுச்சி எலும்பு** (frontal bone) உருவத்தில் சிப்பியின் ஓடு போன்று அமைந்திருக்கும். இது இரண்டு வகையான பகுதிகளைக் கொண்டது:
- நெற்றியை உண்டாக்கும் நிலைக்குத்தான **செதிலுருப்பகுதி**
- கட்குழியின் மற்றும் நாசிக்குழியின் கூரையை ஆக்கும் கிடையான அல்லது கட்குழியைச்சூழவுள்ள **கட்குழிப்பகுதி**.
# நுதலெலும்பு

## செதிலுருப்பகுதி (squama)

செதிலுருப்பகுதி (squama frontalis) **வெளிமேற்பரப்பு,** **உள்மேற்பரப்பு** ஆகிய இரு மேற்பரப்புகளை கொண்டுள்ளது.  
:**வெளிமேற்பரப்புப் பகுதி** குவிவானதாகும், இதன் கீழ் மையப்பகுதியில் முன்பிணைப்புகளின் எச்சங்கள் காணப்படும், கைக்குழந்தைகளில் இந்தப் பொருத்தானது நுதல் எலும்பை இரண்டாகப் பிரிக்கின்றது, குழந்தையின் வளர்ச்சியின் போது இது படிப்படியாக மறைந்துவிடும்.  
இந்தப் பிணைப்புக்கு இருபுறமும் கட்குழியின் மேல் ஓரத்தில் இருந்து ஏறத்தாழ மூன்று சென்ரி மீட்டர் உயரத்தில் வட்டவடிவான மேட்டுப் பகுதி காணப்படும், இது முன்புற மேடு (frontal eminence) எனப்படும். இந்த உயர்ந்த பகுதியானது ஒவ்வொருவருக்கும் வித்தியாசமானது, இளவயதுடையோருக்கு மிக்க உயர்ந்து காணப்படும்; இந்த மேட்டிற்கு மேலே உள்ள பகுதி மிருதுவானது. முன்புற மேட்டின் கீழே காணப்படும் வரிப்பள்ளத்தைத் தொடர்ந்து மிகைப்பிசிர் வளைவு (superciliary arche) காணப்படும்; இவை மைய நோக்கி தெளிவாகக் காணப்படும், மேலும் மறு புறத்தில் உள்ள வளைவுடன் தொடுக்கப்படும் போது நெற்றிப்புடைப்பு (glabella) உருவாகிறது. இது ஆண்களில் பெரிதாகக் காணப்படும். மிகைப்பிசிர் வளைவின் கீழ் காணப்படும் வளைந்த மற்றுமொரு மேடு கட்குழி மேலோரம் (supraorbital margin) ஆகும். இது கட்குழியின் மேல் எல்லையை ஆக்குகிறது மேலும் செதிலுருவை கட்குழிப் பகுதியில் இருந்து பிரிக்கின்றது. இதன் மையவிலகிய பகுதி கூர்மையானதாகவும் முனைப்பாகவும், மையப்பகுதி வளைவானதாகவும் காணப்படுகிறது. மையப்பகுதிக்கும் நடுப்பகுதிக்கும் இடையே ஒரு பிளப்பு அல்லது துவாரம் காணப்படுகிறது, இதனூடே கட்குழி மேல் குருதிக்குழாய்களும், நரம்புகளும் செல்லுகின்றன. கட்குழி மேலோரம், மையவிலகிய பகுதியில் பொட்டு எலும்பு துருத்தமாக (zygomatic process) கன்ன எலும்புடன் இணைவதன் மூலம் முடிவடைகிறது.  
**உள்மேற்பரப்புப் பகுதி** குழிவானது, இதன் மையப் பகுதியில் நிலைக்குத்தாக வரிப்பள்ளம் காணப்படுகிறது இது உச்சி வகிட்டுக்குழி (sagittal sulcus) எனப்படும், இதன் இருபுற விளிம்புகளும் கீழ்ப்பகுதியில் இணைந்து முன் முகட்டை ( frontal crest) உருவாக்குகின்றது. உச்சி வகிட்டுக்குழியின் விளிம்புகளும் முன் முகடும் மூளைய வளைமடிப்புடன் (falx cerebri) தொடுக்கப்பட்டு மேல் வகிட்டுக் காற்றுக்குடாவை (superior sagittal sinus) உருவாக்குகின்றது.
முன் முகடு முடிவடையும் பகுதியின் கீழே ஒரு சிறு பிளவு காணப்படும், நெய்யரி எலும்புடன் நுதல் என்பு மூட்டப்படுவதால் இது துவாரமாகிறது, இது குருட்டுத் துவாரம் (foramen cecum) என அழைக்கப்படுகிறது. நபர்களைப் பொருத்தவரையில் இந்தத் துவாரத்தின் அளவு வேறுபடும்; பொதுவாக இந்தத் துவாரம் அடைக்கப்பட்டு இருக்கும், இது திறந்துள்ளபோது மூக்கிலிருந்து மேல் வகிட்டுக் காற்றுக்குடாவிற்கு சிரை ஒன்றை உட்புகவிடுகிறது. இது ஒரு மருத்துவ முக்கியமானதாகும்; மூக்கில் ஏற்படும் நுண்ணுயிர்த் தொற்றுக்கள் மூளையுள் பரவ இது வழிவகுக்கிறது.
மையப் பகுதியின் இருபுறங்களிலும் காணப்படும் சிறு மடிப்புக்களும் பள்ளங்களும் மூளையின் மடிப்புகளுக்குரியதாக விளங்குகிறது, மேலும் எண்ணிக்கையில் கூடியளவில் மிகச்சிறிய சுவடுகள் மூளையமென்சவ்வுக் குருதிக்குழாய்களுக்குரியதாகும்.
# நுதலெலும்பு

## கட்குழிப்பகுதி (pars orbitalis)

முன்னுச்சி எலும்பின் கட்குழி அல்லது கிடைப்பகுதி இரண்டு மெல்லிய முக்கோண வடிவத் தட்டுக்களைக் கொண்டிருக்கின்றது, இது கட்குழித்தட்டு (orbital plate) என அழைக்கப்படுகிறது; கட்குழியின் கவிந்தகூரையை ஆக்குகின்றது. கட்குழித்தட்டுக்கள் நடுப்பகுதியில் உள்ள நெய்யரிப் பிளவின் (ethmoidal notch) மூலம் பிரிக்கப்படுகின்றது.  
**கட்குழிப்பகுதி மேற்பரப்புக்கள்**
- கட்குழித்தட்டின் கீழ் மேற்பரப்பானது வழவழப்பானதாகவும் உட்குழிந்ததாகவும் காணப்படும்; இதனை **கட்குழி முகப்பரப்பு** (facies orbitalis) என அழைக்கலாம், இதன் வெளிநோக்கிய அல்லது மையவிலகிய பகுதியில் ஒரு ஆழமில்லாக் குழிவு காணப்படுகிறது, இது கண்ணீர்ச் சுரப்பியின் அமைவிடமான கண்ணீர்க்குழி (lacrimal fossa) ஆகும். மையநோக்கிய நாசிப் பகுதியில் உள்ள கப்பியுருக் குழிவு (fovea trochlearis) என அழைக்கப்படும் குழிவில், விழி மேல் சரிவுத்தசையின் (obliquus oculi superior) கசியிழையப் பகுதி இணைக்கப்படுகிறது.
- மேல் மேற்பரப்பு குவிவு வடிவானது; இங்கு மூளையின் முன் சோணை (frontal lobe) மடிப்புகளிற்குரிய குழிவுகளோடு குருதிக் குழாய்களின் வரிப்பள்ளங்களும் காணப்படுகிறது.  
நெய்யரிப் பிளவின் முன்புறத்தில் காணப்படும் நுதலென்பின் சிறிய கூர் வடிவ நீட்டம் நுதலென்பு முள் (frontal spine) எனப்படும், இதன் இருபுறமும் முன்புற காற்றுக்குடாக்கள் (frontal air sinuses) திறக்கின்றது.
# நுதலெலும்பு

## மூட்டுப் பொருத்தம்

நுதல் எலும்பு 12 எலும்புகளுடன் பொருத்தப்பட்டுள்ளது: ஆப்புரு, நெய்யரி, சுவரெலும்பு (2), நாசி (2), மேற்றாடை (2), கண்ணீரெலும்பு (2), கன்ன எலும்பு (2).
# நுதலெலும்பு

## முளையவியல்

நுதல் எலும்பு, நரம்பு முகட்டுக் கலங்களில் (neural crest cells) இருந்து உருவானதென கருதப்படுகிறது.
# நுதலெலும்பு

## முளையவியல்

### என்பாக்கம்

வலப்பகுதிக்கு ஒரு மையமும், இடப்பகுதிக்கு ஒரு மையமுமாக சவ்வில் உள்ள இரு முதன்மை என்பாக்கு மையங்களில் இருந்து நுதல் எலும்பு உருவாகிறது, இரண்டாம் மாத கருவளர்ச்சி நிறைவின் போது என்பாக்கம் ஆரம்பமாகிறது. கட்குழி மேல் ஓரத்தின் மேலே உள்ள என்பாக்கு மையத்தில் இருந்து மேற்புறம் நோக்கியும் பிற்புறம் நோக்கியும் என்பாக்கம் நிகழ முறையே செதிலுருப் பகுதியும் கட்குழிப் பகுதியும் உருவாகின்றன. பிறப்பின் போது இந்த என்பு இடது, வலது என இரு பகுதிகளாக முன் பொருத்து (frontal suture) மூலம் பிரிக்கப்பட்டு இருக்கும், இது எட்டு வருடங்களில், கீழ்ப்பகுதியைத் தவிர, இணைந்து தனி எலும்பாகிவிடும், எனினும் சிலரில் மிகவும் அரிதாக இவை இணைவதில்லை.
# முகிற்பேழ் மழை

**முகிற்பேழ் மழை** என்பது சில நிமிடங்களில் மிக அதிக அளவிலான மழை பொழிவதாகும். பெரும்பாலும் இம்மழையானது பெருத்த இடியுடன் ஆலங்கட்டி மழையாகப் பெய்யும். மிகச் சில நிமிடங்களில் அதிக அளவிலான மழை பொழிவதால், இவ்வகை மழையால் பெரும் வெள்ளப்பெருக்கு ஏற்பட்டு இயற்கை பேரிடருக்கு வழிவகுக்கும்.
# முகிற்பேழ் மழை

## அறிவியல்

நிலத்தில் இருந்து சுமார் 15 கிலோமீட்டர் உயரத்திற்கு மேலிருக்கும் மேகங்களில் இருந்தே முகிற்பேழ் மழை உருவெடுப்பதாக வானிலை ஆய்வாளர்கள் கருதுகின்றனர். இம்மழைப் பொழிவானது மணிக்கு சுமார் 100 மில்லி மீட்டர் (3.94 அங்குலம்) அளவிலான நீரை நிலத்தில் பொழியும். மேலும், இவ்வகையான மழை திரள் கார்முகிலில் இருந்து இலான்மூயர் முறையில் பொழிகிறது.
# முகிற்பேழ் மழை

## அதிக அளவிலான முகிற்பேழ் மழை நிகழ்வுகள்

| காலம் | மழை அளவு | இடம் | தேதி |
| --- | --- | --- | --- |
| 1 நிமிடம் | லே, சம்மு & காசுமீர், இந்தியா | 06 அகத்து, 2010 |  |
| 1 நிமிடம் | பரோடு, இமச்சல் பிரதேசம், இந்தியா | 26 நவம்பர், 1970 |  |
| 5 நிமிடங்கள் | போர்டு பெலிசு, பனாமா | 29 நவம்பர், 1911 |  |
| 15 நிமிடங்கள் | பிளம்பு பாயிண்டு, சமைக்கா | 12 மே, 1916 |  |
| 20 நிமிடங்கள் | கர்டி-டி-ஆர்கிசு, ரோமேனியா | 7 சூலை, 1947 |  |
| 40 நிமிடங்கள் | கினியா, வெர்சீனியா, ஐக்கிய அமெரிக்கா | 24 அகத்து, 1906 | } |
# திரள் கார்முகில்

**திரள் கார்முகில்** ((**Cb**)) என்பவை மிகவும் உயரமான, அடர்த்தியான மேக வகையாகும். இம்மேகங்கள் இடி, மின்னல்களுடன் கூடிய மிக அதிக அளவிலான மழையைப் பொழியும். இந்த வகை மேகக் கூட்டம் பூகோசு அல்லது வெண் புகைமண்டலம் போல திரண்டிருக்கும். இராட்சத அளவில் சில மைல் தொலைவு வரைகூட நீளக் கூடியன. இவை கடுமையான இடி, மின்னல், புயல் காற்றுக்கு வழி வகுக்கும் ஆற்றல் கொண்டவை. மேலும் வானுக்கும் பூமிக்குமாக நகரும் ‘டொர்னாடோ’ என்னும் சுழற்காற்றையும் உருவாக்க வல்லவை.  
700 அடிமுதல் 10,000 அடிவரை வெவ் வேறு உயரங்களில் உருவாகக்கூடிய இந்த பெருந்திரள் மேகக் கூட்டத் தை வானூர்திகள் கடக்கும்போது. அவற்றின் மின்னணுக் கருவிகள் திடீரென பாதிக்கப்பட்டு, விபத்து ஏற்பட வாய்ப்பு ஏற்படக்கூடியது என்பது குறிப்பிடத்தக்கது.
# மு. கா. சித்திலெப்பை

**முகம்மது காசிம் சித்திலெப்பை மரைக்காயர்** (*Muhammad Cassim Siddi Lebbe*) (ஜூன் 11, 1838 - பெப்ரவரி 5, 1898) நவீன உரைநடை இலக்கியத்தில் முன்னோடிப் படைப்பாளிகளில் முக்கியமானவராவார். அவரது இயற்பெயர் *முகம்மது காசிம்*. இலங்கை முஸ்லிம்களைக் குறிப்பாகக் கல்வித்துறையில் விழிப்புணர்ச்சியடையச் செய்ய அரும்பாடுபட்ட ஈழத்து எழுத்தாளர். *மறுமலர்ச்சித் தந்தை* என அழைக்கப்படுபவர். பாடசாலைகளை நிறுவியும், பாடநூல்களை எழுதியும் செயலாற்றினார். இவர் 1885 இல் எழுதிய *அசன்பே சரித்திரம்* தமிழில் வெளிவந்த இரண்டாவது புதினமும், ஈழத்தில் வெளிவந்த முதலாவது தமிழ்ப் புதின நூலும் ஆகும். இவர் ஈழ இஸ்லாமியர்களின் உரிமைக்காக வாதாடும் *முஸ்லிம் நேசன்* என்ற இதழை நடத்தியவர். இவர் சட்ட வல்லுனரும், பத்திரிகையாளரும், கல்வியாளரும், சமூக சேவையாளரும் ஆவார்
# மு. கா. சித்திலெப்பை

## வாழ்க்கைச் சுருக்கம்

### குடும்பம்

அறிஞர் சித்திலெப்பை கண்டியில் பிறந்தவர். பிரபலமிக்க அரேபிய வணிக சமூகமொன்றின் வழிவந்தவர். அரேபிய மண்ணிலிருந்து வணிக நோக்கில் இலங்கைக்குப் பொருள் தேடிவந்த முல்க் ரஹ்மதுல்லா பார்பரீன் என்பவர் முஸ்லிம்களின் இறங்கு துறையின் முக்கிய தளங்களிலொன்றான அளுத்காமம் எனும் பகுதியில் குடியேறி அங்கேயே திருமணம் புரிந்து வர்த்தகத்தில் ஈடுபட்டு வந்தார். அவரது பரம்பரையைச் சேர்ந்தவரே சித்திலெப்பை.  
முல்க் ரஹ்மதுல்லாவின் புதல்வரான முகம்மது லெப்பையும் தந்தை வழியில் வர்த்தகம் புரிந்து வாழ்க்கை நடத்தியவராவார். ஸ்ரீ விக்கிரம ராஜசிங்கன் கண்டி இராச்சியத்தை ஆண்டு வந்த காலகட்டத்தில் வியாபார நடவடிக்கைகளுக்காக கண்டிக்கு வந்த இவர் இங்கேயே திருமணம் செய்து வாழ்ந்து வந்தார். அவருக்குப் பிறந்த ஆண் மகவு தான் முகம்மது லெப்பை சித்தி லெப்பை ஆவார்.  
1833ம் ஆண்டில் இந்நாட்டின் முதல் முஸ்லிம் வழக்கறிஞராக நியமனம் பெற்ற இன்னாருக்கு மூன்றாவது குழந்தையாக 1838 ஜூன் 11ல் கண்டியில் பிறந்தவர் முகம்மது காசிம் சித்திலெப்பை.
# மு. கா. சித்திலெப்பை

## வாழ்க்கைச் சுருக்கம்

### இளமைக் காலம்

திண்ணைப் பள்ளிக் கூடத்தில் கல்வி பயின்ற காலகட்டத்தில் குர்ஆன் ஓதல், மார்க்க சட்ட திட்டங்கள் பற்றிய அறிவு பெற்றதோடு தமிழ் மொழியிலும் சிறப்புத் தேர்ச்சி பெற்றார். ஆங்கில மொழியையும் கற்றுத் தேறினார். அரபு, தமிழ், ஆங்கிலம் எனும் மும்மொழிகளிலும் அதிதிறமையாக விளங்கிய இவர் தந்தையைப் போன்றே சட்டக் கல்வியிலும் சிறந்து விளங்கினார்.
# மு. கா. சித்திலெப்பை

## வழக்கறிஞராக

கண்டி மாவட்ட நீதி மன்றத்திலே 1862ல் வழக்கறிஞராக நியமனம் பெற்ற சித்திலெப்பை 1864ம் ஆண்டில் உயர் நீதிமன்ற வழக்கறிஞராக உயர் நியமனம் பெற்றார். சமகாலத்தில் பிரசித்த நொத்தாரிசாகவும் பணிபுரிந்த இவரால் எழுதப்பட்ட காணி உறுதிகள் பல இன்றும் பலரிடம் உள்ளதாக அறிய முடிகிறது. கண்டி மாநகர சபை நீதிமன்றத்தில் நீதிபதியாகவும் கடமையாற்றிய இவர், சிறிது காலம் மாநகர சபை உறுப்பினராகவும் பணிபுரிந்துள்ளார்.
# மு. கா. சித்திலெப்பை

## சமூகப் பணி

கல்வியை முன்னிருத்தி சமுதாயத்தை மேம்படச்செய்யும் முயற்சிகளில் தீவிரமாக அவர் ஈடுபட்டார். முஸ்லிம்கள் கல்வியில் முன்னேற வேண்டியதன் அவசியத்தை வலியுறுத்த 1882 ஆம் ஆண்டு டிசம்பர் 21 ஆம் தேதி "முஸ்லிம் நேசன்" என்ற பெயரில் அரபு தமிழ் வார இதழ் ஒன்றினை ஆரம்பித்தார். சித்தி லெப்பை, தமது வாரப்பத்திரிகை மூலமாகத் தமது சமுதாயத்தின் முன்னேற்றத்துக்கு தாம் ஆற்றவிருந்த தொண்டு பற்றி விளக்கினார். தத்துவம், அறிவியல் சம்பந்தமான கட்டுரைகள், தேசிய, சர்வதேச முக்கியத்துவம் வாய்ந்த செய்திகள், வியாபாரம், விவசாயம், வாணிபம், குடியுரிமை முதலியன பற்றிய அறிக்கைகள் போன்றவற்றைத் தமது பத்திரிகையில் வெளியிடத் தீர்மானித்து இருந்தார்.  
சமகால அரசியல் விவகாரங்களை ஐயந்திரிபற அறிந்திருந்தமையால் தமது சமுதாயத்தை பீடித்த பீடைகள் யாவை என்பதை வெகு நுட்பமாக நாடி பிடித்து சொல்லும் திறமை பெற்று இருந்தார். சர் சயேத் அகமது கான் அவர்களின் தலைமையிலே இந்தியாவில் வெற்றி பெற்று வந்த அலிகார் இயக்கத்தை அவர் மிகுந்த அக்கறையுடன் கவனித்து வந்தார். இசுலாத்தின் மீது அவர் கொண்டிருந்த பக்தியானது தமது சமுதாயத்தின் மறுமலர்ச்சிக்கான பரிகாரங்களைத் தேட அவரைத் தூண்டியது.  
ஆகவே அவர் தமது சட்டத் தொழிலையும் கண்டி மாநகர சபையில் உறுப்பினர் என்ற வகையில் தமக்கிருந்த தகுதியையும் தூக்கி எறிந்தார். தமது பிற்கால வாழ்க்கை முழுவதையும் தமது சமுதாயத்தின் மேம்பாட்டிற்கும், முன்னேற்றத்திற்கும் செலவிட்டார். இம்முயற்சியில் ஆறு ஆண்டுகளுக்கு மேலாகத் தாம் ஆசிரியராக இருந்து வெளியிட்ட வாரப் பத்திரிக்கை மூலமாகவும் இஸ்லாம் பற்றியும் கல்வி பற்றியும் எழுதிய கட்டுரைகள், முஸ்லிம் பாடசாலைகளின் உபயோகதிற்கென்று பிரசுரஞ் செய்த பாடநூல்கள், பல்வேறு பகுதிகளில் நிகழ்த்திய சொற்பொழிவுகள், கொழும்பிலும் பிற இடங்களிலும் நிறுவிய பாடசாலைகள் ஆகியவற்றினாலும் பெரும் வெற்றி ஈட்டினார்.  
சித்திலெப்பையின் சமகால சகாவான எகிப்து நாட்டிலிருந்து நாடு கடத்தப்பட்டு கண்டியில் வாழ்ந்த ஒறாபி பாஷா அவரின் சமூகப் பணிகளுக்கு உறுதுணை புரிந்தார்.  
1884 ஆம் ஆண்டில் கொழும்பு, புதிய சோனகத் தெருவிலே முதலாவது ஆங்கில முகமதிய பாடசாலையை அவர் தோற்றுவித்தார். இதற்கு முதன் முதலாக ஒறாபி பாஷா அவர்கள் நூறு ரூபாவை நன்கொடையாக வழங்கி இதன் வளர்ச்சிக்கு வித்திட்டார். இப்பாடசாலை நெடுங்காலம் நிலைக்காவிட்டாலும் ஏழு வருடங்களுக்கு பின்னர், அவருடைய அயரா உழைப்பின் பயனாக ”அல்-மதரசதுல் கைரியா” என்னும் பெயரில் புத்துயிர் பெற்றது. இதுவே பிற்பாடும் கொழும்பு சாஹிரா கல்லூரியாக மலர்ந்தது.
# மு. கா. சித்திலெப்பை

## எழுத்தாளராக

*முஸ்லிம் நேசனை* வெளியிட்டதன் மூலம் முதல் முஸ்லிம் பத்திரிகையாளர் என்ற பெருமைக்குப் பாத்திரமான இவர் ‘அசன்பே சரித்திரம்’ எனும் நூலை வெளிக்கொணர்ந்ததன் மூலம் ஈழத்தின் முதல் தமிழ் நாவலாசிரியர் என்ற பெருமையையும் அடைந்தார்.  
முஸ்லிம் பத்திரிகைத் துறை முன்னோடியான எம். சி. சித்திலெப்பை பதினைந்துக்கும் மேற்பட்ட நூல்களை எழுதியுள்ளார்.
# மு. கா. சித்திலெப்பை

## அரசியலில்

இலங்கை சட்ட நிர்ணய சபையில் முஸ்லிம்களுக்குப் பிரதிநிதித்துவம் இருத்தல் அவசியமென்று இடையறாது வன்மையாகப் போராடினார். இதன் பயனாக 1889 ஆம் ஆண்டில் இசுலாமியர் இருவர் நியமன உறுப்பினராக அங்கத்துவம் பெற்றனர். இலங்கை முஸ்லிம்களின் நன்மைக்கான எந்தச் சட்டத்தையும் முழு மூச்சுடன் ஆதரித்து வந்தார். முஸ்லிம் விவாகப் பதிவுச் சட்டத்தை பழமை விரும்பிகள் எதிர்த்த போது சித்தி லெப்பை வரவேற்றார். அத்துடன் இது விசயத்தில் தமது முழு ஆதரவையும் அரசாங்கத்திற்கு நல்கினார்.
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 4

### பரிதிமதி தொடக்க தேதி: ( 31 அக்டோபர் 2009, 15:05 இந்திய நேரம்) ஓட்டு: (14|0|0)

பரிதிமதி, அறிவியல் துறையில் தொடர்ந்து சீரான கட்டுரைப் பங்களிப்புகளைத் தந்து வருகிறார். பட்டறைகளில் பயிற்சி அளித்தல், ஊடகங்கள் மூலம் விக்கி பற்றிய விழிப்புணர்வு ஏற்படுத்தல் ஆகியவற்றில் ஆர்வம் கொண்டுள்ளார். தமிழ் விக்கியின் முதன்மை இலக்காக பள்ளி மாணவர்கள் இருக்கையில், தமிழகப் பள்ளி முதுகலை இயற்பியல் ஆசிரியரான பரிதிமதியின் பங்களிப்பு அடையாள முக்கியத்துவம் வாய்ந்தது. இன்னும் பல ஆசிரியர்களை ஈர்க்கவும், மாணவர்களுக்கு ஏற்ற மாதிரி நம் திட்டத்தை சீராக்கவும் உதவும். பரிதிமதிக்கு நிருவாகப் பொறுப்பு அளிப்பது அவர் மேலும் முனைந்து பங்களிக்க உதவும். பரிதிமதிக்கு தமிழ் விக்கிப்பீடியாவில் நிருவாகப் பொறுப்பு அளிக்குமாறு பரிந்துரைக்கிறேன். நன்றி--ரவி 09:39, 31 அக்டோபர் 2009 (UTC)
:நிருவாகப் பொறுப்புக்கு என்னை முன்மொழிய விரும்புவது குறித்து மகிழ்ச்சி. ஆதரவு இருந்தால், என்னால் இயன்றவரை செய்கிறேன். நன்றி--பரிதிமதி 15:45, 31 அக்டோபர் 2009 (இந்திய நேரம்)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 4

### பரிதிமதி தொடக்க தேதி: ( 31 அக்டோபர் 2009, 15:05 இந்திய நேரம்) ஓட்டு: (14|0|0)

#### ஆதரவு

1. --ரவி 09:31, 30 அக்டோபர் 2009 (UTC)
1. --கார்த்திக் 12:52, 31 அக்டோபர் 2009 (UTC)
1. --த* உழவன் 14:02, 31 அக்டோபர் 2009 (UTC)
1. --மணியன் 15:22, 31 அக்டோபர் 2009 (UTC)
1. பரிதிமதி அனுபவம் மிகுந்த ஆசிரியர். பல அறிவியல் கட்டுரைகளை சிறப்பான முறையில் ஆக்கித் தந்துள்ளார். அவரை நிர்வாகியப் பெறுவது தமிழ் விகிக்கு மேலும் வளம் சேர்க்கும். எனது பூரண ஆதரவு. --Natkeeran 17:08, 31 அக்டோபர் 2009 (UTC)
1. --Kanags <sup>\பேச்சு</sup> 23:15, 31 அக்டோபர் 2009 (UTC)
1. கலை 23:35, 31 அக்டோபர் 2009 (UTC)
1. --குறும்பன் 23:50, 31 அக்டோபர் 2009 (UTC)
1. --Ragunathan 06:34, 1 நவம்பர் 2009 (UTC)
1. --Arafat 08:04, 2 நவம்பர் 2009 (UTC)
1. அறிவியல் பயிற்றுவிக்கும் ஆசிரியர், பறவையியல் போன்ற பல்வேறு துறைகளிலும் இருக்கும் ஆர்வத்தால் நல்ல கட்டுரைகள் எழுதியுள்ளார். நான் என் அடியூட்டை, வலுவூட்டைத் தருகின்றேன். --செல்வா 10:40, 4 நவம்பர் 2009 (UTC)
1. --Chandravathanaa 14:18, 4 நவம்பர் 2009 (UTC)
1. மயூரநாதன் 14:57, 4 நவம்பர் 2009 (UTC)
1. -- மகிழ்நன் 20:23, 4 நவம்பர் 2009 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 4

### பரிதிமதி தொடக்க தேதி: ( 31 அக்டோபர் 2009, 15:05 இந்திய நேரம்) ஓட்டு: (14|0|0)

#### கருத்து

இவரின் பல இந்திய இயற்பியலாளர்கள், பாம்புகள் மற்றும் பறவைகள் பற்றிய பலகட்டுரைகள் குறித்து மகிழ்ச்சி. எனினும், கொசு உள்ளான் போன்ற மேம்படுத்த வேண்டியக் கட்டுரை, அவருக்கு பின் வருபவருக்கு தவறான எடுத்துக்காட்டாகி விடக்கூடாது. தமிழகத்திலிருந்து பங்களிக்க வரும் பல்துறையினரையும் ஈர்க்க, அவருக்கு நிர்வாகித்தரம் மிக அவசியமே ஆகும். த* உழவன் 14:19, 31 அக்டோபர் 2009 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 4

### பரிதிமதி தொடக்க தேதி: ( 31 அக்டோபர் 2009, 15:05 இந்திய நேரம்) ஓட்டு: (14|0|0)

#### வாழ்த்துகள்

வாக்கெடுப்பு முடிவுகளை அடுத்து, பரிதிமதிக்கு நிருவாக அணுக்கத்தைச் செயற்படுத்தி உள்ளோம். அவரது பங்களிப்புகள் சிறக்க வாழ்த்துகிறோம்--ரவி 16:40, 6 நவம்பர் 2009 (UTC)
:#--Ragunathan 20:10, 6 நவம்பர் 2009 (UTC)
:#--மணியன் 04:53, 7 நவம்பர் 2009 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 4

### மணியன் தொடக்க தேதி: ( 30 அக்டோபர் 2009, 14:56 இந்திய நேரம்) ஓட்டு: (14|0|0)

மணியன் கடந்த சில மாதங்களாக மிக அருமையான கட்டுரைப் பங்களிப்புகளைத் தருகிறார். தமிழ் விக்கிப்பீடியா பராமரப்பு, உதவிப் பக்கங்கள் உருவாக்கம், பரப்பல் ஆகியவற்றிலும் ஈடுபாடு கொண்டுள்ளார். பல ஆண்டுகளாக தமிழ் வலைப்பதிவுலகில் நன்கு அறியப்பட்ட மிகுந்த மதிப்புக்கும் உரியவர். மணியனுக்கு தமிழ் விக்கிப்பீடியாவில் நிருவாகப் பொறுப்பு அளிப்பது அவரது பங்களிப்புகளை இன்னும் சிறப்பாகவும் இலகுவாகவும் நல்க உதவும். எனவே, அவரை நிருவாகப் பொறுப்புக்குப் பரிந்துக்கிறேன். நன்றி--ரவி 09:31, 30 அக்டோபர் 2009 (UTC)
:என்னை நிருவாகப் பொறுப்புக்கு பரிந்துரைப்பது கண்டு மகிழ்ச்சி யடைகிறேன்.பரிந்துரைத்த ரவிக்கு நன்றிகள்.இதனை ஏற்றுக்கொண்டு எனது முழுத்திறனில் சிறப்பாக செயல்படுவேன் என உறுதி கூறுகிறேன்.--மணியன் 09:56, 30 அக்டோபர் 2009 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 4

### மணியன் தொடக்க தேதி: ( 30 அக்டோபர் 2009, 14:56 இந்திய நேரம்) ஓட்டு: (14|0|0)

#### ஆதரவு

1. --ரவி 09:31, 30 அக்டோபர் 2009 (UTC)
1. மணியன் அனைத்து துறைக் கட்டுரைகளிலும் பங்களிப்பவர். எனது ஆதரவு. --Kanags <sup>\பேச்சு</sup> 09:54, 30 அக்டோபர் 2009 (UTC)
1. மணியன் சிறப்பாகச் செயல்படுபவர். அவருக்கு எனது ஆதரவு. மயூரநாதன் 10:10, 30 அக்டோபர் 2009 (UTC)
1. மணியன் அவர்களுக்கு நிருவாக அணுக்கம் தர நான் ஆதரவு தருகிறேன்.--கார்த்திக் 19:04, 30 அக்டோபர் 2009 (UTC)
1. --சிவக்குமார் <sup>\பேச்சு</sup> 20:15, 30 அக்டோபர் 2009 (UTC)
1. பல காலம் எழுதப்படவேண்டியதாக இருந்த உதவிப் பக்கங்களை மிகச் சிறந்த முறையில் எழுதிப் பங்களித்தார். இவருடைய தமிழ் நடை எளிமையானது, அழகானது. இவரை நிர்வாகியாக பெறுவது விக்கிப்பீடியாவிற்கு வளம் பெருக்கும். பூரண ஆதரவு. --Natkeeran 22:04, 30 அக்டோபர் 2009 (UTC)
1. கலை 23:35, 31 அக்டோபர் 2009 (UTC)
1. --குறும்பன் 23:51, 31 அக்டோபர் 2009 (UTC)
1. மணியன் ஈடுபாட்டுடன் செம்மையாகவும் செயல்படுபவர். முழு ஆதரவு --பரிதிமதி 06:58, 01 நவம்பர் 2009 (இந்திய நேரம்)
1. --Ragunathan 06:37, 1 நவம்பர் 2009 (UTC)
1. --Arafat 08:08, 2 நவம்பர் 2009 (UTC)
1. மிகச்சிறந்த பங்களிப்பாளர், விக்கியின் வளர்ச்சிக்குப் பெரும் துணை செய்வார்ர் என்று நம்புகிறேன். --செல்வா 10:34, 4 நவம்பர் 2009 (UTC)
1. --Chandravathanaa 14:19, 4 நவம்பர் 2009 (UTC)
1. -- மகிழ்நன் 20:22, 4 நவம்பர் 2009 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 4

### மணியன் தொடக்க தேதி: ( 30 அக்டோபர் 2009, 14:56 இந்திய நேரம்) ஓட்டு: (14|0|0)

#### கருத்து

- மணியன், விக்கிப்பீடியா கட்டுரை ஆக்கத்தில் மட்டுமன்றி ஏனைய முக்கியமான தளங்களிலும் அருமையான பங்களித்து வருகிறார். எனது ஆதரவு.--சிவக்குமார் <sup>\பேச்சு</sup> 20:17, 30 அக்டோபர் 2009 (UTC)  
- உதவிப்பக்க தமிழாக்கம், சிறப்புக் கட்டுரைகள் மேம்படுத்துதல் போன்றவை புதிய நிர்வாகி வேட்பாளர்களால்:) வேகம் பெரும் என நம்புகிறேன். மணியன், பரிதிமதி இருவருக்கும் எனது முழு ஆதரவு.--Arafat 08:08, 2 நவம்பர் 2009 (UTC)  
- அண்மையில் வந்து பணியாற்றியவர்களிலேயே உதவிப்பக்கங்கள் உருவாக்குவதிலும் விக்கியின் ஆட்சிக் கட்டமைப்புகளுக்கான பக்கங்களை அக்கறையுடன் உருவாக்குவதிலும் சிறந்த பங்களிப்புகள் செய்தவர்களில் ஒருவர் என்பதனையும் இங்கு போற்ற வேண்டும். என் நல்வாழ்த்துகள்--செல்வா 10:47, 4 நவம்பர் 2009 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 4

### மணியன் தொடக்க தேதி: ( 30 அக்டோபர் 2009, 14:56 இந்திய நேரம்) ஓட்டு: (14|0|0)

#### வாழ்த்துகள்

வாக்கெடுப்பு முடிவுகளை அடுத்து, மணியனுக்கு நிருவாக அணுக்கத்தைச் செயற்படுத்தி உள்ளோம். அவரது பங்களிப்புகள் சிறக்க வாழ்த்துகிறோம்--ரவி 16:40, 6 நவம்பர் 2009 (UTC)
:வாக்களித்த மற்றும் ஊக்கவுரை கொடுத்த அனைவருக்கும் நன்றிகள்.முதலில் இந்த அணுக்கத்தை எவ்வாறு செயல்படுத்தவேண்டும் என்று கற்க வேண்டும்.--மணியன் 04:49, 7 நவம்பர் 2009 (UTC)
1. --Ragunathan 20:09, 6 நவம்பர் 2009 (UTC)
# விக்கிப்பீடியா:ஆலமரத்தடி/தொகுப்பு38

## தமிழ் இணைய மாநாட்டில் விக்கிப்பீடியா நிகழ்வுகள்

**கட்டுரை வாசிப்பு**  
தமிழ் இணைய மாநாட்டில் 24-06-2010 அன்று உமர்தம்பி அரங்கில் மூன்றாவது அமர்வில் நடைபெற்ற **தமிழ் மி்ன்தரவு மற்றும் மின்னகராதிகள்** எனும் தலைப்பிலான ஆய்வரங்கில் நான் **தமிழ் விக்கிப்பீடியா எனும் தமிழ்க் கலைக்களஞ்சியம்** என்கிற தலைப்பில் கட்டுரை வாசித்தேன். முடிவில் தமிழறிஞர்கள், தமிழ்ப் பேராசிரியர்கள் மற்றும் பலரும் தமிழ் விக்கிப்பீடியாவிற்குப் பங்களித்து தமிழ் விக்கிப்பீடியாவின் தரத்தை முன்னிலைப்படுத்த வேண்டும் என்று கேட்டுக் கொண்டேன். இந்நிகழ்விற்கு தலைமை வகித்த மணி எம். மணிவண்ணனும் இதை ஆமோதித்து தமிழறிஞர்கள் மட்டுமில்லாது தமிழ் தெரிந்த அனைவரும் குறிப்பாக ஆங்கில விக்கிப்பீடியாவில் பங்கேற்கும் பலரும் தமிழ் விக்கிப்பீடியாவிலும் பங்கேற்று தமிழை முன்னிலைப்படுத்த முன் வர வேண்டும் என்று கேட்டுக் கொண்டார்.--Theni.M.Subramani 01:14, 28 ஜூன் 2010 (UTC)  
**ஒளிப்படக் காட்சிகள்**  
தமிழ் இணைய மாநாட்டில் **தமிழ் விக்கிப்பீடியா எனும் தமிழ்க் கலைக்களஞ்சியம்** என்கிற தலைப்பில் தேனி.எம்.சுப்பிரமணி கட்டுரை வாசித்த நிகழ்வுகள் ஐந்து பகுதிகளாகக் கீழ்காணும் இணைப்புகளில் ஒளிப்படங்களாக உள்ளன.  
பகுதி ஒன்று  
பகுதி இரண்டு  
பகுதி மூன்று  
பகுதி நான்கு  
பகுதி ஐந்து  
--தேனி.எம்.சுப்பிரமணி. 16:02, 3 ஜூலை 2010 (UTC)  
**கலந்துரையாடல்**  
தமிழ் இணைய மாநாட்டில் 26-06-2010 அன்று யாழன் சண்முகலிங்கம் அரங்கில் "கணினி மொழியியல்" எனும் தலைப்பிலான நான்காவது அமர்வில் சென்னை, கிழக்குப் பதிப்பகம் உரிமையாளர் பத்ரி சேஷாத்ரி முன்னிலையில் புதுச்சேரியைச் சேர்ந்த தமிழ்ப் பேராசிரியர் மு.இளங்கோவன், கோயம்புத்தூரைச் சேர்ந்த அ. ரவிசங்கர் , தேனி.எம்.சுப்பிரமணி , சுந்தர் ஆகியோர் **வலைப்பூக்கள் மற்றும் விக்கிப்பீடியா** குறித்த கலந்துரையாடல் நிகழ்வில் கலந்து கொண்டோம். --தேனி.எம்.சுப்பிரமணி. 16:53, 2 ஜூலை 2010 (UTC)  
**மாநாட்டுக் காட்சிகள்**  
- விக்கிக் கட்டுரைப் போட்டியில் பரிசு பெற்றோருடன் நேர்காணல் (200 MB கோப்பு)
- பிக்காசாவில் சில படங்கள்
- யூட்டியூபில் சில நிகழ்படங்கள்--ரவி 14:12, 29 ஜூன் 2010 (UTC)  
::பரிசு வாங்கிய கட்டுரைகள் விக்கியில் எங்கே உள்ளன??--80.192.30.41 17:17, 13 ஜூலை 2010 (UTC)  
போட்டிக்கு வந்த கட்டுரைகளைப் பதிவேற்றும் பணி இன்னும் தொடங்கவில்லை. பரிசு வாங்கிய கட்டுரைகளையாவது விரைந்து பதிவேற்ற வேண்டும்--ரவி 19:11, 13 ஜூலை 2010 (UTC)
::போட்டிக்கு எவ்வளவு கட்டுரைகள் வந்தன? அதை எல்லாவற்றையும் எப்போது விக்கியில் ஏற்றுமதி செய்யப் போகிறீர்கள்--193.138.107.92 16:51, 28 ஜூலை 2010 (UTC)  
போட்டிக்கு 1100+ கட்டுரைகள் வந்தன. அவற்றில் இறுதித் தேர்வுக்கு வந்த 160+ கட்டுரைகளை முதலில் பதிவேற்ற இருக்கிறோம். விவரங்களை வலைவாசல்:கட்டுரைப்போட்டி/கட்டுரைகள் பதிவேற்றும் பணி பக்கத்தில் காணலாம். முதற்கட்டத் தெரிவில் தேர்வான 400+ கட்டுரைகள் விக்கியில் பதிவேற்றக்கூடியவை. ஆனால், அவற்றை ஓரளவு செப்பனிட்ட பிறகே விக்கியில் ஏற்ற முடியும். உங்கள் பங்களிப்பும் வரவேற்கப்படுகிறது. --ரவி 17:48, 28 ஜூலை 2010 (UTC)
# விக்கிப்பீடியா:ஆலமரத்தடி/தொகுப்பு38

## மாணவர்களைப் பயன்படுத்தலாம்

அனைவருக்கும் வணக்கம்! அத்துடன், அனைவருகும் உங்களுடைய பங்களிப்பிற்காகப் பலமுறை நன்றி! நமது தமிழ்ச் செம்மொழி முதல் மாநாட்டிற்கும் இணைய மாநாட்டிற்கும் முதல் நாளன்று வர இயலாததால் - இயலாததற்குக் காரணம், 'யான் பெற்ற இன்பம் பெறுக இவ்வையகம்' என்ற எண்ணத்துடன் பலரையும் ஒன்றூ திரட்டி அழைத்து வர வேண்டி இருந்ததுதான்! நான் மட்டும் கலந்து கொண்டால் அவர்களை இதில் அறிமுகப் படுத்த இனி வாய்ப்பே இல்லை என்பதால் மனத்தைத் தேற்றிக் கொண்டேன் - அடுத்த நான்கு நாட்களில் கலந்து கொண்டேன். உடன் வந்தவர்களைக் கட்டி மேய்த்து ஒருவரைக் கூடத் தவற விடாமல் திரும்ப அனுப்பிய பிறகுதான் எனக்கு நேரம் கிடத்தது! கிடைத்த நேரத்தைப் பயன்படுத்தி ஒரு சுற்றுத்தான் வர முடிந்தது. கண்காட்சி அரங்குகளின் உள்ளே நுழைந்தோம்; அப்படியே 'தள்ளி' வெளியே கொண்டு வந்து விட்டார்கள். அவ்வப்போது கிடைத்த இடைவெளியிகளில் சில ஒளிப் படங்களை எடுத்துக் கொண்டு இன்னொரு முறையும் மனத்தைத் தேற்றிக் கொண்டேன். உங்களில் பலரைக் கண்டு மகிழ்சியாக இருந்தது. அரங்குகள் அனைத்தையும் ஆர அமரக் கண்டிருந்தால் நன்றாக இருந்திருக்கும். உங்களுடன் உரையாட ஆசைதான்; ஆனால் தற்போது நான் விக்கியில் அறிமுகச் சுற்றுலா வந்து கொண்டிருக்கிறேன். இன்னும் நிறைய அறிந்து கொள்ள வேண்டும். நிறையச் செய்ய வேண்டும். கூட்டத்தில் இருந்த பள்ளி மாணவியர் மாணவரில் பலருக்கு விக்கிப் பீடியாவைத் தெரியவில்லை. அத்துடன் 'தமிங்கிலீஷ்'ஐப் பயன்படுத்திக் கணினியில் இயங்கலாம் என்பதுவும் தெரியவில்லை. ஆனால் அவர்கள் 'தமிங்க்லீஷ்' இல் தங்களுடைய அலைபேசியில் குறூஞ்செய்திகளை அடுக்கடுக்காக அனுப்புகிறார்கள்! கூகிள், அழகி, எ-கலப்பை முதலிய மொழியாக்கிகளையும் தமிழ்99 கீபோர்டு, ஒருங்குறி (யுனிகோடு) ஆகியவற்றின் பயன்பாடுகளைப் பற்றியும் அவர்கள் அறியாமல் உள்ளனர். இந்த மாணவியர் மாணவர் வட்டாரங்களில் ஏதாவது செய்ய வேண்டும்...மிக்க நன்றி. ம.கி. சந்திர மௌலீஸ்வரன்,03ஜுலை2010-சனிக்கிழமை.
# விக்கிப்பீடியா:ஆலமரத்தடி/தொகுப்பு38

## கூகுள் மொழிபெயர்ப்புத் தொடர்பில் பின்னூட்டம்

அண்மையில் சில கூகுள் மொழிபெயர்ப்பாளர்கள் நல்ல திருத்தங்களை மேற்கொள்வதைக் காண முடிகிறது. வழக்கமான பங்களிப்பாளர்களைப் போல அவர்களுக்கான வளர்முக பின்னூட்டங்களை நாம் தந்து ஊக்குவிக்க வேண்டும். இல்லையென்றால் அவர்களுக்குச் சோர்வு ஏற்படக்கூடும். -- சுந்தர் <sup>\பேச்சு</sup> 12:11, 1 ஜூலை 2010 (UTC)
# விக்கிப்பீடியா:ஆலமரத்தடி/தொகுப்பு38

## Revive Tamil, pleads cultural leader Devan - South Africa

Revive Tamil, pleads cultural leader Devan --Natkeeran 05:34, 3 ஜூலை 2010 (UTC)
# விக்கிப்பீடியா:ஆலமரத்தடி/தொகுப்பு38

## எழுத்துப் பிழை

ஒவ்வொரு பக்கத்தின் அடியிலும் வரும் அறிவிப்பில் காணப்படும் எழுத்துப்பிழையைச் சரி செய்ய வேன்டும். எ.கா:  
*இப்பக்கத்தை கடைசியாக 4 ஜூலை 2010, 02:10 மணிக்குத் திருத்தினோம்.*  
: மாற்றத்தைப் பாருங்கள். -- சுந்தர் <sup>\பேச்சு</sup> 06:36, 4 ஜூலை 2010 (UTC)
# விக்கிப்பீடியா:ஆலமரத்தடி/தொகுப்பு38

## தள்ளி நின்றால் போதும் - அ முத்துலிங்கம் கட்டுரை

- தள்ளி நின்றால் போதும் --Natkeeran 15:54, 4 ஜூலை 2010 (UTC)